‘ฉาย’มอบตัวMAX ทิ้งหุ้นตามเพิ่มทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “ฉาย บุนนาค” ลดสัดส่วนทิ้งหุ้น MAX บนกระดาน 9% โบ้ยขนเงินตามเพิ่มทุน 9 สตางค์ 
นายฉาย บุนนาค นักลงทุนรายใหญ่ รายงานสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่า ช่วงวันที่ 16 และ 20 ก.ย. ได้โอนและจำหน่ายหุ้นแมกซ์ เมทัล คอร์ปอเรชั่น (MAX) ออกมาทั้งหมดรวม 41.5 ล้านหุ้น หรือคิดเป็น 9.03% ของหุ้นทั้งหมดที่ชำระแล้วของ MAX ส่งผลให้จำนวนหุ้นลดลงจาก 51.50 ล้านหุ้น คิดเป็น 11.22% เหลือเพียง 10 ล้านหุ้น หรือ 2.18% ในช่วงเวลาไม่ถึง 1 เดือน 
นายฉาย กล่าวว่า ได้ลดสัดส่วนหุ้นเพื่อนำมาชำระหุ้นเพิ่มทุน 0.09 บาท และปกติการเพิ่มทุนทำให้สัดส่วนหุ้นลดลงตามปกติอยู่แล้ว ไม่มีนัยสำคัญ และยืนยันถือลงทุนในสัดส่วนที่พอสมควร แต่ปัจจุบันถือไม่ถึง 11% 
ขณะที่ราคาหุ้น MAX ปรับตัวลงต่อเนื่องจากที่ขึ้นไปสูงสุด 0.66 บาท (17 ก.ย.) และปรับตัวลงต่ำสุดเหลือ 0.20 บาท เมื่อวันที่ 29 ก.ย. ท่ามกลางมูลค่าซื้อขายเบาบาง แรงเก็งกำไรหายเกลี้ยง หลังจากที่ตลาดหลักทรัพย์กำหนดให้วางเงินสดทั้งหมดก่อนซื้อตั้งแต่วันที่ 27 ก.ย.– 15 ต.ค. 2553